Všeobecné obchodné podmienky spoločnosti Tatry job group s. r . o.
[bookmark: bookmark0]Čl. I
Všeobecné ustanovenia a výklad pojmov
1. Tieto všeobecné obchodné podmienky (ďalej len „VOP“) upravujú práva a povinnosti poskytovateľa služieb sprostredkovania zamestnania za úhradu sprostredkovateľom a záujemcom o sprostredkovanie zamestnania, a sú neoddeliteľnou súčasťou každej dohody o sprostredkovaní zamestnania za úhradu.
2. Na účely týchto VOP sa nasledujúce pojmy začínajúce veľkým začiatočným písmenom, vykladajú takto:
2.1.2 „Sprostredkovateľ“ je obchodná spoločnosť Tatry job group s. r. o., so sídlom Karpatské námestie 7770/10A, 831 06 Bratislava - mestská časť Rača, IČO: 55 918 298, zapísaná v Obchodnom registri Mestského súdu Bratislava III, oddiel: Sro, vložka č.: 174526/B, ktorá v rámci predmetu svojej podnikateľskej činnosti poskytuje služby sprostredkovania zamestnania za úhradu. Sprostredkovateľ je držiteľom živnostenského oprávnenia na sprostredkovanie zamestnania za úhradu, ktoré ho oprávňuje na poskytovanie služieb v oblasti sprostredkovania zamestnania podľa zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „Zákon o službách zamestnanosti“).
2.1.3 „Záujemca“ je fyzická osoba alebo fyzická osoba - podnikateľ, ktorá využíva služby poskytované Sprostredkovateľom za účelom nájsť si vhodné zamestnanie v zahraničí najmä v krajinách Európskej únie, najmä v Holandsku, Nemecku, Taliansku a iných členských štátoch EÚ.
2.1.4 „Zmluvné strany“ je spoločné označenie Sprostredkovateľa a Záujemcu.
2.1.5 „Žiadosť“ je žiadosť o sprostredkovanie zamestnania za úhradu, ktorá je podaná na diaľku, a to najmä prostredníctvom webovej stránky Sprostredkovateľa alebo prostredníctvom inzertných portálov a platforiem (napr. Profesia.sk a pod.), medzi Sprostredkovateľom a Záujemcom za podmienok upravených týmito obchodnými podmienkami.
2.1.6 „Zamestnávateľ“ je fyzická alebo právnická osoba, s ktorou Sprostredkovateľ spolupracuje za účelom sprostredkovania vhodných zamestnancov z radov Záujemcov.
2.1.7 „Dohoda“ je dohoda o sprostredkovaní zamestnania za úhradu uzatvorená medzi Sprostredkovateľom a Záujemcom podľa ustanovení § 25 ods. 4 Zákona o službách zamestnanosti.
2.1.8 „Pracovná zmluva“ je pracovná zmluva alebo dohoda o práci vykonávanej mimo pracovného pomeru, ktorú na základe činnosti Sprostredkovateľa uzatvorí Záujemca so Zamestnávateľom.
2.1.9 „Elektronická správa“ je správa odoslaná prostredníctvom internetovej e-mailovej komunikácie cez e-mailovú schránku ktorejkoľvek Zmluvnej strany alebo elektronická správa odoslaná prostredníctvom kontaktného formulára na internetovom portáli, ak tieto obchodné podmienky neustanovujú inak
2.1.10 „Webová stránka“ je webová stránka Sprostredkovateľa umiestnená na doméne www.tatryjobagency.sk, prostredníctvom ktorej Sprostredkovateľ zverejňuje najmä ponuky práce, informácie o svojej činnosti a kontaktné údaje.
3. Všetky vzťahy týkajúce sa Sprostredkovateľa a Záujemcu, ktoré nie sú výslovne upravené týmito obchodnými podmienkami, sa spravujú právnym poriadkom Slovenskej republiky.
4. Orgánom dozoru Sprostredkovateľa je Ústredie práce, sociálnych vecí a rodiny so sídlom Špitálska ulica č. 8, 812 67 Bratislava, webové sídlo: www.upsvr.gov.sk/ a Slovenská obchodná inšpekcia, P. O. BOX29, so sídlom Bajkalská 21/A, 827 99 Bratislava, webové sídlo https://www.soi.sk/.
5. Sprostredkovateľ umožňuje každému Záujemcovi dostatočne sa oboznámiť s týmito VOP a umožňuje každému Záujemcovi jednoduchý prístup k zneniu týchto VOP ich zverejnením na Webovej stránke.

Registrácia Záujemcu a vznik Dohody
1. Registrovať sa na Webovej stránke môže iba fyzická osoba, ktorá má spôsobilosť v pracovnoprávnych vzťahoch mať práva a povinnosti ako zamestnanec a spôsobilosť vlastnými právnymi úkonmi nadobúdať tieto práva v súlade s ustanovením § 11 ods. 2. zákona č. 311/2001 Z.z. Zákonník práce v znení neskorších predpisov.
2. Po vyplnení všetkých povinných polí Záujemcom a kliknutím na tlačidlo „odoslať“ v sekcii „Registračný Formulár“ na Webovej stránke vzniká Žiadosť. Na základe Žiadosti je Záujemca oboznámený s ponukami a má právo slobodne sa rozhodnúť, prostredníctvom ktorého sprostredkovateľa (agentúry) bude zamestnanie ďalej sprostredkúvané.
3. Dohoda vzniká okamihom jej podpísania Záujemcom a Sprostredkovateľom. Neoddeliteľnou súčasťou každej Dohody sú tieto VOP.
4. Registráciou na Webovej stránke Záujemca súhlasí s týmito VOP a zároveň vyhlasuje, že:
a) spĺňa podmienky registrácie špecifikované v bode 1. tohto článku týchto VOP, 
b) pri registrácií na Webovej stránke uviedol svoje správne a presné osobné a identifikačné údaje, 
c) sa oboznámil s týmito VOP a zásadami ochrany osobných údajov, ktoré sú zverejnené na Webovej stránke,
d) v prípade registrácie alebo prihlásenia sa prostredníctvom inzertných spoločností (t. j. Profesia.sk a Job.sk) Záujemca súhlasí aj so zásadami ochrany osobných údajov príslušnej inzertnej spoločnosti, ktoré sú neoddeliteľnou súčasťou podmienok používania danej inzertnej platformy.
5. Pre podanie Žiadosti je potrebné, aby Záujemca do registračného formulára zadal nasledujúce povinné údaje, bez ktorých nie je možné uzatvoriť Dohodu: 
a) meno a priezvisko, 
b) vek, 
c) mesto, 
d) krajina,
e) telefónne číslo, 
f) e-mailová adresa, a 
g) životopis.
6. Okrem povinných informácií je Záujemca oprávnený pri registrácií poskytnúť Sprostredkovateľovi aj nepovinné informácie (vyplnením políčka „Vaša správa/poznámky“), kde môže zadať doplňujúce informácie o sebe alebo uviesť iné požiadavky k zamestnaniu, o ktorého sprostredkovanie má záujem.
7. Po vyplnení všetkých povinných polí a úspešnom podaní Žiadosti Sprostredkovateľ potvrdí registráciu Záujemcu prostredníctvom Elektronickej správy doručenej Záujemcovi.

Práva a povinnosti Sprostredkovateľa
1. V súvislostí s plnením žiadosti je Sprostredkovateľ oprávnený preveriť odborné, jazykové a praktické skúseností Záujemcu, v prípade požiadania Zamestnávateľa má právo vyžadovať od Záujemcu predloženie príslušných dokladov a overiť si úroveň jeho jazykových znalostí. 
2. Sprostredkovateľ sa zaväzuje informovať Záujemcu o jeho právach a povinnostiach, ktoré súvisia so zamestnaním v zahraničí. 
3. V prípade nedodržania podmienok Dohody zo strany Sprostredkovateľa je Sprostredkovateľ zodpovedný Záujemcovi za vzniknutú škodu, a to v rozsahu vzájomne dohodnutom na základe odôvodneného návrhu Záujemcu.

Práva a povinnosti Záujemcu
1. Záujemca je povinný uviesť pri registrácií ako aj kedykoľvek počas trvania Dohody uvádzať Sprostredkovateľovi o svojej osobe výhradne pravdivé a úplné informácie, vrátane informácií o predpokladoch pre výkon práce v zahraničí, informácií o dosiahnutom vzdelaní, pracovných skúsenostiach, a ďalších informáciách potrebných pre sprostredkovanie zamestnania.
2. Záujemca zodpovedá za správnosť, pravdivosť, aktuálnosť a úplnosť dokladov a listín poskytnutých Sprostredkovateľovi. 
3. Ak Záujemca svojim konaním zmarí úspešnosť sprostredkovania tým, že poskytne Sprostredkovateľovi nesprávne alebo neúplné údaje a podklady, potrebné pre účel sprostredkovania, alebo odmietne sprostredkovanú ponúknutú prácu, ktorá spĺňa podmienky, ktoré si stanovil Záujemca v registračnom formulári Sprostredkovateľ má právo nepokračovať v ďalšom sprostredkúvaní zamestnania Záujemcovi.
4. Záujemca je povinný informovať Sprostredkovateľa bez zbytočného odkladu o zmenách údajov a dokladov, ktoré poskytol Sprostredkovateľovi pri registrácií alebo kedykoľvek počas trvania pracovnej zmluvy u Zamestnávateľa. 
5. Záujemca je povinný sa dostaviť na požiadanie Sprostredkovateľa v dohodnutom termíne na pohovory u Zamestnávateľa alebo profesijné skúšky do kancelárie Sprostredkovateľa alebo na iné miesto určené Sprostredkovateľom.
6. Záujemca nemôže svojvoľne opustiť zamestnanie alebo ubytovanie v zahraničí bez toho aby telefonicky kontaktoval a informoval príslušného manažéra pre jednotlivé pracovné úseky, respektíve Sprostredkovateľa.
7. Záujemca sa zaväzuje, že nebude podnikať zásadné kroky súvisiace so sprostredkovaním zamestnania bez konzultácie so Sprostredkovateľom.
8. Záujemca prehlasuje, že bol informovaný, že hrubú mzdu za vykonanú prácu dohodne Sprostredkovateľ so Zamestnávateľom, a táto mzda bude Záujemcovi vyplácaná priamo účet Záujemcu.
9. Záujemca podpisom pracovnej zmluvy u Zamestnávateľa potvrdzuje, že bol oboznámený s vnútornými predpismi Zamestnávateľa na zaistenie bezpečnosti a ochrany zdravia pri práci, s protipožiarnymi predpismi, s právami a povinnosťami, ako aj s inými skutočnosťami nevyhnutnými pre riadny výkon práce.
10.  Záujemca sa zaväzuje vo vzťahu k Sprostredkovateľovi konať poctivo, v súlade s dobrými mravmi a v dobrej viere, najmä sa zaväzuje poskytovať Sprostredkovateľovi všetky údaje nevyhnutné pre sprostredkovanie zamestnania.

Trvanie Dohody
1. Dohoda sa uzatvára na dobu určitú, a to na dobu trvania pracovného pomeru Záujemcu u Zamestnávateľa, ku ktorému bolo Sprostredkovanie realizované.
2. Dohodu je možné ukončiť dohodou Zmluvných strán, a to formou e-mailovej komunikácie alebo telefonicky. Dohoda zaniká dňom ukončenia pracovného pomeru Záujemcu u Zamestnávateľa. O ukončení je Záujemca povinný bezodkladne informovať príslušného manažéra Zamestnávateľa, ako aj Sprostredkovateľa. 
3. V prípade ukončenia Dohody ktorýmkoľvek zo spôsobov špecifikovaných v tomto článku týchto VOP zruší Sprostredkovateľ registráciu Záujemcu na Webovej stránke a vyradí ho z evidencie Záujemcov.
ČI. VI
Odmeny a poplatky
1. Odmena Sprostredkovateľa je hradená Zamestnávateľom.
2. Doplnkové služby (napr. zabezpečenie špeciálneho poistenia, spracovanie nadštandardných dokumentov) sa poskytujú bezplatne. 
3. V prípade odstúpenia Záujemcu od Dohody po začatí vybavovania zabezpečenia prepravy, je Sprostredkovateľ oprávnený účtovať Záujemcovi storno poplatok na pokrytie preukázateľne vynaložených účelových nákladov vzniknutých v jeho prospech (najmä nákladov na prepravcu, poistenie, ubytovanie a spracovanie dokumentov), a to podľa nasledovnej sadzby:
	Lehota zrušenia pred plánovaným nástupom/prepravou
	Výška storno poplatku

	Menej ako 24 hodín
	100 % vynaložených nákladov

	24 až 48 hodín
	50 % vynaložených nákladov

	Viac ako 48 hodín (2 a viac dní)
	Bez poplatku (bezplatné zrušenie)



4. Storno poplatok sa vzťahuje výlučne na preukázateľne vynaložené a dokladované náklady. Sprostredkovateľ nie je oprávnený účtovať paušálny poplatok bez doloženia skutočných nákladov. Storno poplatky sa neuplatnia, ak k odstúpeniu od Dohody dôjde z dôvodov na strane Sprostredkovateľa alebo Zamestnávateľa, alebo z dôvodu vyššej moci.

Ochrana osobných údajov
1. Záujemca podaním Žiadosti cez Webovú stránku, ako aj následným podpísaním Dohody, prehlasuje a potvrdzuje, že súhlasí s uložením a spracúvaním jeho osobných údajov Sprostredkovateľom.
2. Tieto osobné údaje sú potrebné k sprostredkovaniu zamestnania pre Záujemcu.
3. [bookmark: _GoBack]Pri plnení žiadosti a užívaním Webovej stránky prichádza k spracúvaniu osobných údajov Záujemcov a návštevníkov Webovej stránky Sprostredkovateľom (ďalej ako „Dotknuté osoby“), ktorý je pri spracúvaní osobných údajov v postavení prevádzkovateľa v zmysle čl. 4 ods. 7 Nariadenia Európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracúvaní Osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej ako „Nariadenie GDPR“). 
4. Sprostredkovateľ dbá na to, aby spracúvanie osobných údajov Dotknutých osôb bolo zákonné, spravodlivé a transparentné. Sprostredkovateľ spracúva osobné údaje vždy len na konkrétne účely a na základe určených právnych základov a zabezpečuje, aby každé spracúvanie osobných údajov Dotknutých osôb bolo vykonávané v súlade a podľa predpisov o ochrane osobných údajov, najmä v súlade s Nariadením GDPR a zákonom č. 18/2018 Z.z. o ochrane osobných údajov a o zmene a doplnení niektorých zákonov v platnom znení.
5. Záujemca môže kedykoľvek vyžiadať potvrdenie, či sú alebo nie sú osobné údaje o ňom spracované, prípadne v akom rozsahu Sprostredkovateľ tieto údaje eviduje. Záujemca je oprávnený kedykoľvek požiadať Sprostredkovateľa o likvidáciu údajov, ktoré o ňom Sprostredkovateľ eviduje. 
6. Sprostredkovateľ nezneužije informácie o Záujemcovi, ani ich nevydá inej osobe, ak to nie je potrebné k sprostredkovaniu práce alebo pobytu. 
7. Zásady ochrany osobných údajov Sprostredkovateľa nájdete tu. 
ČI. VIII
Doručovanie 
1. Komunikácia a výmena informácií medzi Záujemcom a Sprostredkovateľom môže prebiehať telefonicky alebo elektronicky. 
2. Doručovanie medzi Zmluvnými stranami sa uskutočňuje na adresy alebo kontaktné spojenia uvedené v záhlaví Dohody. Zmluvná strana, u ktorej došlo k zmene adresy alebo iných kontaktných údajov na doručovanie, je povinná bezodkladne o tejto zmene písomne informovať druhú Zmluvnú stranu. Do splnenia tejto povinnosti môže druhá Zmluvná strana platne doručovať na jej poslednú známu adresu alebo posledné známe kontaktné spojenie (uvedené v Dohode alebo podľa posledného oznámenia zmeny). Za deň doručenia sa považuje prijatie príslušnej zásielky alebo písomnej informácie jej adresátom alebo bezdôvodné odmietnutie prijatia. Ak sa doručuje prostredníctvom pošty, považuje sa zásielka za doručenú uplynutím tretieho dňa po jej odovzdaní na poštovú prepravu, bez ohľadu na to, či bola skutočne doručená adresátovi. Ak sa doručuje prostredníctvom e-mailovej pošty, považuje sa zásielka za doručenú uplynutím tretieho dňa po jej odoslaní na e-mailovú adresu uvedenú v záhlaví Dohody bez ohľadu na to, či bola skutočne doručená adresátovi. 


ČI. IX
[bookmark: bookmark25]Záverečné ustanovenia
1. Tieto VOP nadobúdajú platnosť a účinnosť dňom 01.01.2024.
2. Sprostredkovateľ je oprávnený kedykoľvek tieto VOP meniť a dopĺňať. Zmeny a doplnenia VOP sú účinné odo dňa ich zverejnenia na webovej stránke www.tatryjobagency.sk.
